
CONSILIUL LOCAL AL MUNICIPIULUI CRAIOVA

HOTĂRÂREA NR. 401
         Consiliul Local al Municipiului Craiova, întrunit în şedinţa ordinară din data de 18.12.2008.

Având în vedere raportul nr.176893/2008 întocmit de Direcţia Urbanism şi Amenajarea Teritoriului prin care se propune modificarea  Hotărârii Consiliului Local al Municipiului Craiova nr. 436/2007 prin care s-a aprobat Planul Urbanistic Zonal referitor la schimbarea destinaţiei din zonă mixtă(zonă verde, recreere şi sport, zonă cu funcţiuni complexe de interes public şi servicii şi zonă de locuinţe) în zonă de locuinţe, în vederea construirii unui imobil, cu regim de înălţime P+4, în municipiul Craiova, str.Tineretului, nr.2C şi rapoartele comisiilor de specialitate ale Consiliului Local al Municipiului Craiova nr.246, 247, 250, 253, 254;  

          În conformitate cu prevederile Legii nr.50/1991, republicată, privind autorizarea executării lucrărilor de construcţii, modificată şi completată de Legea nr.376/2006, Ordinului nr.1430/2005 al Ministerului Transporturilor, Construcţiilor şi Turismului, Legii nr.350/2001 privind amenajarea teritoriului şi urbanismului, modificată şi completată de Legea nr.289/2006;

          În temeiul art.36 alin.2 lit. c coroborat cu alin.5 lit c, art.45 alin. 2 lit. e şi art.61 alin.2 din Legea nr.215/2001, republicată, privind administraţia publică locală;

HOTĂRĂŞTE:

Art.1. Se modifică Hotărârea Consiliului Local al Municipiului Craiova nr. 436/2007 cu privire la procentul de ocupare al terenului de la 42%, la 47,17% şi a coeficientului de utilizare a terenului de la 2,11, la 2,30, conform  anexei care face parte integrantă din prezenta hotărâre .

Art.2.Primarul Municipiului Craiova, prin aparatul de specialitate: Serviciul Administraţie Publică Locală şi Direcţia Urbanism şi Amenajarea Teritoriului vor aduce la îndeplinire prevederile prezentei hotărâri.

	PREŞEDINTE DE ŞEDINŢĂ,
	      CONTRASEMNEAZĂ,

	
	       SECRETAR,

	      Dorel Cosmin MARINESCU
	        Nicoleta MIULESCU

